Mi ara nuɣal ɣer lsas, taḥkayt tesɛa win i tt-iḥekun d win i as-d-isellen, d win i tt-yuran. Gar wigi yella umgired imi yal yiwen s twuri-ines. Annect-agi, yettban-d ɣer V. Jouve imi yettwali belli ur ilaq ara ad nessexleḍ gar-asen imi “amaru d umeɣri” , “ amsawal d umsiwel” mgaraden meɛna yezdi-ten uḍris, meḥsub amaru yura-d aḍris-nni i umeɣri i wakken ad t-iɣer, wigi d imdanen n ṣṣeḥ. Ma d amsawal d umsiwal, sɛan tilawt deg uḍris kan, tilawt-agi yefkaas-tt umaru5. Anncet-agi, yemmal-d amek i tebna tsiwelt d yiferdisen i as-d-yezzin 1 Tanfalit n tazwara d taggara n tmacahut: tanfaliyin-agi d tulmisin tigejdanin n tmacahut, imi tanfalit n tazwara temmal-d belli tamacahut tebda, meḥsub ilaq ɣef win i d-isellen ad yessusem. Ma d tanfalit n taggara temmal-d belli tfuk tmacahut. Snat n tenfaliyin-agi mgaradent di temnaḍt ɣer tayeḍ.